Berlingske Tidende, 1810-04-27
Hs. Høigrevelige Excellence Geheime-Conferentsraad og Ordens kantsler Grev Joachim Godske Moltke har af ædel Drift til at fremmeNaturhistoriens Studiium fattet og iværksat den Beslutning, at skiænke til Universitetet den af Hans Fader efterladte Naturaliesamling. Dette sieldne Beviis paa en til Videnskabernes Tarv umiddelbar sigtende Velgiørenhed, hvilken Universitetets Naturaltheater herefter vil have at takke for en saare betydelig Tilvext af kostbare Producter af Dyre= og Mineralriget, vil baade giøre Samlingens første Besidder og hans Arving uforglemmelige for Universitetet. Jsær ville Naturhistoriens nuværende og tilkommende Dyrkere med Agtelse og Taknemmelighed erkiende den Omhu, hvormed den patriotiske Giver har været betænkt paa, med sin i og for sig selv vigtige Gave at forbinde saadanne velgiørende Bestemmelser, hvorved ikke blot Vedligeholdelsen og den fremtidige Berigelse af Geheimeraad Grev Adam Gottlob Moltkes Naturalie-Samling, men ogsaa dens Benyttelse til sit almeen gavnlige Øiemeed er bleven sikkret. Saavel disse Bestemmelser som det udmærkede bifald, hvormed det har behaget Hs. Majestæt at optage dette patriotiske Offer, vil bede sees af det allernaadigst stadfæstede Givebrev, der Ord til andet lyder saaledes : Vi Frederik den Siette, af Guds Naade Konge til Danmark og Norge, de Venders og Gothers, Hertug i Slesvig, Holsteen, Stormarn, Dy marsken og Oldenborg; giøre vitterliet: at da O Elskelige Greve Joachim Godske Moltke, Vor Geheime-Conferentsraad, Ridder af Elephanten, Ordenskantsler og Storkors af Dannebrogen, for Os allerunderdanigst har andraget, at og hvorledes han er findet at skiænke og overdrage til Vort Universitet i Kiøbenhavn den ham tilhørende Naturaliesamling, og han derhos har indstillet til Vog Bedømmelse og Stadfæstelse et af ham i den Henseende forfattet Gavebrev saaledes lydende: Ved lang Erfaring overbeviist om naturhistoriske Kundskabers fortrinlige Nytte, saavel for Borgeren i Almindelighed som i Særdeleshed for Statens Embedsmænd, og forvisset om, at Universitetet i enhver Henseende er det meest passende Sted til disse Kundskabers Udbredelse i mit Fædreland, har jeg troet at kunne bidrage til dette Studiums Fremme ved Universitetet paa følgende Maade og under disse Betingelser: J fornævnte Øiemed skiænker og giver jeg, Geheime Conferentsraad Greve Joachim Godske Moltke til Bregentved, Universitetei Kiøbenhavn til Brug, Besiddelse og Eiendom den mig tilhørende Samling af Naturalier med sammes Tilbehør. Bemeldte Samling, som strax til Universitetet afleveres, skal være og forblive en særskilt Samling, og til Erindring om min salig Fader, af hvilken den er samlet og anskaffet, kaldes: Geheimeraad Greve Adam Gottlob Moltkes Naturalie=Samling; og da Universitetet allerede selv eier en Som ling af naturhistoriske Gienstande, tilbyder jeg mig, for at give benævnte Greve A. G. Moltkes Naturaliecadiner den størst mulige Fuldstændighed og Brugbarhed, og derved tillige at anledige begge Samlingers Forbindelse til et desto nyttigere Heelt, for Betaling i rede Penge, anslaaet efter sagkyndige Mænds Vurdering, at modtage til Jndlemmelse og Complettering af sidst meldte Cabinet alle de i Universitetets Samling værende Species og Stykker, som maatte savnes i min Faders Cabinet, eller efter competente Kienderes Dom fortiene Fortrin for de Exemplarer, som det sidste eier; dog at deri fradrages den paa samme Maade bestemte Værdie af de Doubletter, som fra min Faders Samling maatte ansees undværlige, og over hvilke, i Følge den efterfølgende 8de Punct Directionen for Universitetet og de lærde Skoler beholder Ret paa anden Maade at disponere. Naar det Moltkeske Naturaliecabinet saaledes er completteret, og tillige videnskabeligen ordnet, forfattes over samme et behørigt Catalog, hvilket derefter befordres til Trykken. De Udgifter som Catalogets Forfattelse og Trykning maatte anledige, udredes eengang for alle af mig eller Arvinger. Hvert tiende Aar efter Catalogets Publication udgives et Supplementscatalog over de nye Species, som i disse Aars Løb ere anskaffede for Greve A. G. Moltkes Naturaliecabinet, til hvilke Supplementers Trykning Bekostningerne udredes af Grevskabet Bregentveds Besidder. Til at fremme det benævnte Naturaliecabinets aarlige Tilvex- og derved at befordre og forøge dets vedvarende Gavnlighed, henlægger jeg en fast aarlig Jndtægt af 200 Rd., hvilken Jndtægt bestandig skal være forsikret i Gaardene Tryggevelde og Alsløv, i som jeg haver forbunden med Grevskabet Bregentred, og fra samme nobetales i Universitetets Qvæstur hvert Aars 30te Junii og 31te Decbr. hver Gang det Halve, og skeer første Jndketaling, den 30te Junii 1810. Desuden skal ved hvert academisk Aars Slutning af ovennævnte Grevskabs Besidder anvises Universitetet endvidere 200 Rdlr., naar det fuldstændigen beviisliggiøres, at naturhistoriske Forelæsninger virkeligen ere blevne holdte og tilendebragte ved Universitetet i Aarets Løb, hvilke 200 Rd. aarlig skal paa samme Maade, som de i forrige §. omtalte 200 R. være forsikrede, og udbetales som et Gratiale til den eller de Lærere, som have holdt disse Forelæsninger, i Forhold til enhvers Arbeide. J Tilfælde, der i denne Punct fordrede Beviis ei tilveiebringes, blive disse 200 Rd. at anvende efter den følgende 9de s.